      ROMÂNIA                                                             

   JUDEŢUL IASI                                                                    

MUNICIPIUL PASCANI                                          

  CONSILIUL LOCAL                           

HOTĂRÂREA NR. 136
din  data de : 31.10.2012

privind aprobarea Regulamentului de Organizare şi Funcţionare a 

Casei Municipale de Cultură Mihail Sadoveanu Paşcani 

Consiliul Local al municipiului Paşcani, judeţul Iaşi;

Având în vedere Ordonanţa de Urgenţă nr. 118/2006,  privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare;
Având în vedere Ordinul nr. 2193/2004,  privind aprobarea regulamentelor-cadru de organizare şi funcţionare a aşezămintelor culturale;
Având în vedere Ordonanţa de Urgenţă nr. 189/2008,  privind managementul instituţiilor publice de cultură, cu modificările şi completările ulterioare;
În temeiul art. 36 alin.(2) lit. a), alin.(3) lit.b) din Legea nr. 215/2001, privind administraţia publică locală, republicată, cu modificările şi completările ulterioare;
            Având in vedere  propunerea primarului municipiului Pascani, in calitate de initiator al proiectului de hotarare  si expunerea de motive a  initiatorului, inregistrata sub  nr. 20915/22.10.2012;
     Având in vedere raportul comun   de specialitate intocmit de Compartimentul Sport, Cultură, Culte, Serviciul Buget, Financiar, Contabilitate si  Compartimentul Juridic şi Contencios   din cadrul aparatului de specialitate al Primarului municipiului Pascani, inregistrat sub nr.   20916/22.10.2012;
            Având în vedere Rapoartele de avizare ale următoarelor comisii de specialitate din cadrul Consiliului Local al Municipiului Paşcani :

             -Avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri,  programe europene,  atragere de fonduri structurale şi relaţii externe, înregistrat sub nr.  1199/30.10.2012;

             -Avizul Comisiei juridică, ordine publică, drepturile omului şi libertăţi cetăţeneşti, înregistrat sub nr. 1228/30.10.2012;

      -Avizul Comisiei pentru învăţământ şi activităţi ştiinţifice, cultură, culte, tineret, sport şi turism, sănătate, muncă, protecţie socială şi combaterea sărăciei,  înregistrat sub nr. 1248/30.10.2012;

          Având în vedere Nota de fundamentare nr. 176/15.10.2012, întocmită de directorul Casei de Cultură, profesor  Marioara Preutu;

În temeiul prevederilor art. 45 din Legea nr.215/2001, privind administraţia publică locală, republicată, cu modificările şi completările ulterioare, 

H O T Ă R Ă Ş T E:
Art.1  Se aprobă Regulamentul de Organizare şi Funcţionare al Casei Municipale de Cultură Mihail Sadoveanu Paşcani, conform anexei nr. 1, parte integrantă din prezenta hotărâre.

Art. 2    Cu ducerea la îndeplinire a prezentei hotărâri se încredinţează Primarul municipiului Pascani şi Compartimentul de Sport, Cultură, Culte din cadrul  aparatului de specialitate  al Primarului municipiului Paşcani  si  conducerea Casei Municipale de Cultură Mihail Sadoveanu Paşcani.
Art. 3   Serviciul administraţie publică  va comunica în copie prezenta hotărâre:

· Instituţiei Prefectului  judetului  Iaşi
· Primarului municipiului Paşcani
· Compartimentului  Juridic şi Contencios

· Compartimentului  Sport, Cultură, Culte

· Casei Municipale de Cultură „Mihail Sadoveanu”
· Mass-media.

PREŞEDINTE DE ŞEDINŢĂ 
                           Contrasemnează pentru legalitate,

        Consilier local,                                                  SECRETARUL  MUNICIPIULUI,                                                                                                  DUMEA EDUARD        
                                             Cons. jr. ZUZAN MIRCEA

Anexa nr. 1 la 
HCL nr. 136/31.10.2012
REGULAMENT DE ORGANIZARE ŞI FUNCŢIONARE

A CASEI MUNICIPALE DE CULTURĂ MIHAIL SADOVEANU
PAŞCANI

CAPITOLUL  I

Dispoziţii generale

Art. 1 

(1) Casa Municipală de Cultură Mihail Sadoveanu din Paşcani, denumită în continuare casă de cultură, este o instituţie publică, care desfăşoară activităţi în domeniul cultural, de informare şi de educaţie permanentă, cu personalitate juridică, care funcţionează sub autoritatea Consiliului Local al municipiului Paşcani, fiind finanţată din venituri proprii şi din alocaţii de la bugetul local.

(2) Casa Municipală de Cultură Mihail Sadoveanu din Paşcani poate avea filiale pe raza municipiului Paşcani (căminele culturale).
Art. 2 

Casa Municipală de Cultură Mihail Sadoveanu din Paşcani îşi desfăşoară activitatea în conformitate cu prevederile O.U.G. nr. 118 din 2006 privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare, aprobată prin Legea nr. 143 din 2007 şi cu cele ale propriului regulament de organizare şi funcţionare, aprobat de Consiliul Local al municipiului Paşcani.

Art. 3   
Casa Municipală de Cultură Mihail Sadoveanu din Paşcani are sediul în imobilul situat în municipiul Paşcani, str. Moldovei, nr. 2, jud. Iaşi. Toate actele, facturile, anunţurile, publicaţiile etc. vor conţine denumirea completă a instituţiei şi indicarea sediului.  
CAPITOLUL II

Scopul şi obiectul de activitate
Art. 4 

Casa Municipală de Cultură Mihail Sadoveanu din Paşcani iniţiază şi desfăşoară proiecte în domeniul educaţiei permanente (artistică, culturală, ecologică etc.), al culturii tradiţionale şi al creaţiei populare contemporane. În acest sens, urmăreşte cu consecvenţă următoarele:

    - organizarea şi desfăşurarea de activităţi cultural-artistice şi de educaţie permanentă;

    - conservarea şi transmiterea valorilor morale, artistice şi tehnice ale comunităţii locale, ale patrimoniului cultural naţional şi universal;

    - organizarea sau susţinerea formaţiilor artistice de amatori, de concursuri şi festivaluri, inclusiv a participării formaţiilor la manifestări culturale interjudeţene, naţionale şi internaţionale; stimularea creativităţii şi talentului;
    - organizarea sau susţinerea activităţii de documentare a expoziţiilor temporare, elaborarea de monografii şi lucrări de educaţie civică şi informare a publicului;

    - difuzarea de filme artistice şi documentare;

    - organizarea cercurilor ştiinţifice şi tehnice, de artă populară, plastică etc.;

    - organizarea şi desfăşurarea cursurilor de formare profesională continuă;

    - organizarea de spectacole artistice.
    Art. 5

    Pentru îndeplinirea obiectivelor sale Casa Municipală de Cultură Mihail Sadoveanu din Paşcani are următoarele atribuţii principale:

    a) organizează şi desfăşoară activităţi de educaţie permanentă;

    b) organizează şi desfăşoară activităţi cultural-artistice;

    c) promovează obiceiurile şi tradiţiile populare specifice zonei, precum şi creaţia populară contemporană locală;

    d) organizează şi desfăşoară activităţi, proiecte şi programe de conservare şi transmitere a valorilor morale, artistice şi tehnice ale comunităţii locale şi aparţinând patrimoniului naţional şi universal;

    e) organizează şi susţine formaţiile artistice de amatori, organizează concursuri şi festivaluri folclorice, susţine participarea formaţiilor la manifestări culturale la nivel local, zonal sau naţional;

    f) propune Centrului Judeţean pentru Conservarea şi Promovarea Culturii Tradiţionale Iaşi, obiceiuri, tradiţii, creaţii populare, valori ale patrimoniului cultural naţional ce trebuie protejate;
    g) organizează şi susţine participarea la expoziţii temporare sau permanente, elaborează monografii şi lucrări de prezentare turistică;

    h) difuzează filme artistice şi documentare;

    i) organizează cercuri ştiinţifice şi tehnice, de artă populară şi de gospodărie ţărănească; desfăşoară activităţi turistice, agroturistice, de turism cultural şi tehnico-aplicative în cadrul unor cercuri ştiinţifice, tehnice şi formaţii/ ansambluri artistice;

    j) organizează şi desfăşoară cursuri de educaţie civică şi de formare profesională continuă proprii sau prin universităţile populare rurale;

    k) asigură participarea la proiecte şi schimburi culturale interjudeţene, naţionale şi internaţionale;

    l) alte activităţi în conformitate cu obiectivele instituţiei şi cu respectarea dispoziţiilor legale în vigoare.

    Art. 6

 Pentru exercitarea atribuţiilor care îi revin şi realizarea activităţilor specifice, Casa Municipală de Cultură Mihail Sadoveanu din Paşcani colaborează cu instituţii de specialitate, organizaţii neguvernamentale, persoane juridice de drept public sau privat, precum şi cu persoane fizice, fără a exprima nici un fel de interese de grup (etnice, politice, religioase etc.).

CAP. III

Patrimoniul
    Art. 7

    (1) Casa Municipală de Cultură Mihail Sadoveanu din Paşcani, conform Hotărârii Consiliului Local nr.159 din 2007, administrează bunurile imobile situate în municipiul  Paşcani, str. Moldovei, nr. 2, aflat în proprietatea publică a Municipiului Paşcani, formate din: clădire cu demisol parţial, parter şi etaj parţial - având o suprafaţă construită de 1201 mp, terenul aferent acestuia – în suprafaţă de 1573,40 mp, precum şi a mijloacelor fixe şi a obiectelor de inventar aflate în dotare, pe care le administrează în condiţiile legii.  
    (2) Patrimoniul Casei Municipale de Cultură Mihail Sadoveanu din Paşcani poate fi completat prin achiziţii, donaţii, precum şi prin preluarea în regim de comodat sau prin transfer, cu acordul părţilor, de bunuri ce aparţin unor instituţii publice ale administraţiei publice centrale şi locale, a unor persoane juridice de drept public şi/sau privat, a unor persoane fizice din ţară sau din străinătate.
    (3) Bunurile mobile şi imobile aflate în administrarea Casei Municipale de Cultură Mihail Sadoveanu din Paşcani se gestionează potrivit dispoziţiilor legale în vigoare, conducerea instituţiei fiind obligată să aplice măsurile de protecţie prevăzute de lege în vederea protejării acestora.

CAP. IV

Personalul şi conducerea
Art. 8
· Conducerea  Casei Municipale de Cultură Mihail Sadoveanu din Paşcani este asigurată : Consiliul de Administraţie, organ cu rol deliberativ.

    Art. 9
    (1) Personalul Casei Municipale de Cultură Mihail Sadoveanu din Paşcani se structurează în: personal de conducere, personal de specialitate şi personal auxiliar.

    (2) Ocuparea posturilor, eliberarea din funcţie, precum şi încetarea raporturilor de muncă ale personalului Casei de Cultură se realizează în condiţiile legii.

    Art. 10
(1) Structura organizatorică şi numărul de posturi aprobate de Consiliul Local al Municipiului Paşcani, sunt cele prevăzute în anexa la Regulamentul de organizare şi funcţionare a Casei Municipale de Cultură Mihail Sadoveanu din Paşcani. Orice modificare a acestora se realizează în baza Hotărârilor Consiliului Local.

(2) Atribuţiile personalului încadrat sunt cele prevăzute în Regulamentul de ordine interioară şi fişele postului .
    Art. 11
(1) Conducerea executivă a Casei Municipale de Cultură Mihail Sadoveanu din Paşcani este asigurată de un director (manager) angajat pe baza susţinerii unui concurs de proiecte de management.
(2) Directorul are următoarele atribuţii:

a) asigură conducerea activităţii curente a instituţiei;
b) elaborează programele de activitate anuale şi pe etape;
c) îndrumă, coordonează şi controlează activitatea de concepere şi îndeplinire a proiectelor culturale, artistice elaborate de către instituţie;
d) conduce nemijlocit şi concret un domeniu distinct din activităţile de profil specifice;
e) identifică surse de finanţare pentru proiectele culturale, artistice;

f) concepe şi supune aprobării Consiliului Local al Municipiului Paşcani Programul anual de activităţi culturale, artistice;
g) este ordonator secundar de credite şi răspunde de buna gestionare a fondurilor băneşti şi a mijloacelor materiale aflate în administrarea instituţiei;
h) angajează personal de specialitate şi auxiliar, în conformitate cu prevederile legale în vigoare;
i) elaborează împreună cu contabilul proiectul de buget, iar după aprobarea acestuia ia toate măsurile necesare pentru executarea acestuia întocmai;

j) angajează împreună cu contabilul cheltuielile materiale şi financiare ale instituţiei;

k) angajează, lichidează şi ordonanţează cheltuieli pe parcursul exerciţiului bugetar, în limita bugetului aprobat, pentru toate categoriile de cheltuieli ale instituţiei;

l) asigură efectuarea inventarierii patrimoniului instituţiei conform normelor în vigoare. Ia măsuri pentru aplicarea legislaţiei privind integritatea patrimoniului şi recuperarea pagubelor aduse acestuia.
m) aprobă angajarea, salarizarea, promovarea, sancţionarea disciplinară şi eliberarea din funcţie a personalului, cu respectarea prevederilor legale;
n) reprezintă şi angajează instituţia în raporturile cu persoanele juridice şi fizice din ţară şi din străinătate, precum şi în faţa organelor jurisdicţionale;
o)  informează trimestrial Consiliul de Administraţie şi Consiliul Consultativ asupra realizării obiectivelor stabilite şi a prestaţiei colectivului pe care îl conduce, stabilind împreună cu acesta măsuri corespunzătoare pentru îmbunătăţirea activităţii;

p) prezintă anual sau la solicitarea Consiliului Local al municipiului Paşcani, raportul de activitate;
q) duce la îndeplinire hotărârile Consiliului Local al municipiului Paşcani;
r) propune şi aprobă exclusiv toate deplasările în interesul serviciului (turnee artistice, colaborări artistice, simpozioane, consfătuiri etc.)

s) elaborează măsurile de asigurare a protecţiei muncii şi de îmbunătăţire a condiţiilor de muncă şi răspunde pentru aplicarea lor;

t) asigură respectarea de către salariaţii instituţiei a Regulamentului intern;

u) propune Consiliului Local al municipiului Paşcani modificarea organigramei, a statului de funcţii, a oricăror norme şi instrucţiuni ce sunt de competenţa Consiliului Local Paşcani;

v) îndeplineşte orice alte atribuţii stabilite de către organul ierarhic superior şi răspunde pentru modul lor de realizare.

(3) în exercitarea atribuţiilor sale, directorul emite decizii. 

Art. 12
(1) În cadrul instituţiei funcţionează Consiliul de Administraţie, organism cu rol deliberativ, constituit prin Hotărârea Consiliului Local Paşcani.

(2) Consiliul de Administraţie poate fi condus de directorul instituţiei, în calitate de preşedinte şi este format din maximum 5 membri desemnaţi Consiliul Local Paşcani.

(3) Atribuţiile principale ale Consiliului de Administraţie:
· avizează proiectul bugetului şi contul de încheiere a exerciţiului bugetar al  Casei Municipale de Cultură Mihail Sadoveanu din Paşcani;
· avizează proiectul programului anual de activitate şi strategia de dezvoltare;
· avizează rapoartele anuale de activitate ale Casei Municipale de Cultură Mihail Sadoveanu din Paşcani, care vor fi prezentate Consiliului Local Paşcani;
· se întruneşte trimestrial sau de câte ori este nevoie;

· analizează stadiul realizării semestriale a veniturilor proprii;

· analizează derularea programelor şi proiectelor culturale;

· analizează şi stabileşte măsuri în realizarea veniturilor proprii ale instituţiei ori de câte ori este nevoie pentru identificarea de surse atrase către bugetul instituţiei;

· alte probleme cu care a fost sesizat de Consiliul Local Paşcani.
(4) Procesele-verbale ale şedinţelor Consiliului de Administraţie se consemnează într-un registru special.

(5) Secretariatul Consiliului de Administraţie este asigurat de personalul instituţiei.

    Art. 13
    (1) În cadrul Casei Municipale de Cultură Mihail Sadoveanu din Paşcani se organizează un Consiliu Consultativ format din 7 membri, care îşi desfăşoară activitatea pe bază de voluntariat, din rândul personalităţilor culturale şi ştiinţifice reprezentative.

    (2) Componenţa Consiliului Consultativ este propusă de directorul instituţiei şi aprobată de Consiliul Local al municipiului Paşcani, cu avizul Direcţiei Judeţene pentru Cultură, Culte şi Patrimoniul Cultural Naţional şi al Centrului Judeţean pentru Conservarea şi Promovarea Culturii Tradiţionale Iaşi.

    (3) Componenţa Consiliului Consultativ se stabileşte pentru o perioadă de 4 ani.

    (4) Consiliul Consultativ se întruneşte trimestrial sau ori de câte ori este nevoie şi are următoarele atribuţii principale:

    - face propuneri referitoare la programul anual de activitate şi la priorităţile de finanţare;

    - analizează trimestrial activitatea desfăşurată şi modul de finanţare a activităţilor;

    - face propuneri privind schimbările necesare în structura instituţiei, care se înaintează spre aprobare Consiliului Local.

    (5) Dezbaterile Consiliului Consultativ se consemnează în procesul-verbal de şedinţă şi se semnează de toţi participanţii la lucrările şedinţei.
CAP. V

Bugetul de venituri şi cheltuieli
    Art. 14
    (1) Casa Municipală de Cultură Mihail Sadoveanu din Paşcani este finanţată din venituri proprii şi din alocaţii de la bugetul local.
    (2) Casa Municipală de Cultură Mihail Sadoveanu din Paşcani are plan propriu de venituri şi cheltuieli, care se elaborează anual şi se aprobă de Consiliul Local al municipiului Paşcani.

    Art. 15
    Veniturile extrabugetare se obţin din activităţi realizate direct de casa de cultură, şi anume din:

    a) încasări din spectacole, proiecţii de filme;

    b) închirieri de săli şi bunuri;

    c) valorificarea unor lucrări realizate în cadrul cercurilor şi cursurilor aplicative;

    d) taxe de înscriere la cercuri şi cursuri proprii sau ale universităţilor populare;

    e) difuzarea unor publicaţii proprii sau de altă producţie din domeniul culturii populare, educaţiei permanente, ştiinţei şi literaturii, cu respectarea prevederilor legale în vigoare;

    f) încasări din expoziţii şi din valorificarea unor creaţii populare realizate pe orice fel de suport, cu respectarea dispoziţiilor legale în materie;

    g) prestarea altor servicii (culturale, de educaţie permanentă etc.) ori activităţi, în conformitate cu obiectivele şi atribuţiile instituţiei, în condiţiile legii.

CAP. VI

Dispoziţii finale
    Art. 16
    (1) Casa Municipală de Cultură Mihail Sadoveanu din Paşcani dispune de ştampilă proprie.

    (2) Casa Municipală de Cultură Mihail Sadoveanu din Paşcani are arhivă proprie în care se păstrează, conform prevederilor legale:

    - actul normativ de înfiinţare;

    - procesele-verbale ale şedinţelor Consiliului de Administraţie şi ale Consiliului Consultativ;

    - documentele financiar-contabile, planul şi programul de activitate, dări de seamă şi situaţii statistice;

    - corespondenţa;

    - alte documente, potrivit legii.

    Art. 17
Dacă în cadrul Casei Municipale de Cultură Mihail Sadoveanu din Paşcani va funcţiona universitate populară sau centru zonal pentru educaţia adulţilor, atunci prezentul regulament va fi completat cu dispoziţii referitoare la organizarea şi desfăşurarea activităţii acestora.

    Art. 18
    (1) Prezentul regulament se completează de drept cu actele normative în vigoare.

    (3) Modificarea sau completarea prezentului regulament se face la propunerea directorului, cu avizul Consiliului de Administraţie, prin hotărârea Consiliului Local.
(









